Боян Бойчев
Надежда

chitanka.info

Когато откъснеш от дървото

Едно листенце надежда

И като ваденка на стъклото

Залепиш го, да се процежда

Слънцето сутрин през нея

И светът като водопад

Да се разплисне по кея

Пристанищен на твоя свят,

За да могат вълните пак

Да отнесат в хартиена лодка

Тайните на сребристия мрак,

На нощната лунна разходка,

Когато се ражда музика,

Чувства звънтят по стъклото,

Листенце надежда е нужно

Да подариш от дървото.

март 2001 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.